เงินบาทเปิด 31.36/38
ธนาคารซีไอเอ็มบีไทย รายงาน เงินบาทเปิด 31.36/38 แข็งค่าจากวานนี้ หลังเฟดประกาศคงดอกเบี้ยต่อถึงปี 2014
26 ม.ค. 2555

ธนาคารซีไอเอ็มบีไทย รายงาน เงินบาทเปิด 31.36/38 แข็งค่าจากวานนี้ หลังเฟดประกาศคงดอกเบี้ยต่อถึงปี 2014
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.36/38 บาท/ดอลลาร์ แข็งค่าขึ้นจากช่วงเย็นวานนี้ที่ปิดตลาดที่ระดับ 31.57/59 บาท/ดอลลาร์
โดยเงินบาทเช้านี้ปรับตัวแข็งค่าขึ้นหลังจากที่ธนาคารกลางสหรัฐ(เฟด) ประกาศว่าจะคงอัตราดอกเบี้ยไปจนถึงปี 2014 รวมทั้งอาจจะออกมาตรการผ่อนคลายเชิงปริมาณอีกเป็นรอบที่ 3
"บาทแข็งค่าขึ้น คงเพราะเฟดประกาศว่าจะคงดอกเบี้ยไว้ และไม่ขึ้นดอกเบี้ยไปจนถึงปี 2014 รวมทั้งอาจจะมีการทำ QE3 ด้วย" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 77.75/80 เยน/ดอลลาร์ ส่วนเงินยูโรอยู่ที่ระดับ 1.3098/3103 ดอลลาร์/ยูโร
นักบริหารเงิน คาดว่า เงินบาทวันนี้ยังมีแนวโน้มแข็งค่าต่อ และเป็นไปในทิศทางเดียวกับสกุลเงินในภูมิภาค โดยมองกรอบไว้ที่ 31.30-31.45 บาท/ดอลลาร์